

Lp asjaosalised

(kuupäev digiallkirjas) nr 7-1/31-8

**TEADE**

**Raasiku Vallavalitsus teatab, et Raasiku Vallavolikogu algatas 10. detsembril 2024 otsusega nr. 25 Järsi külas, Riisimäe katastriüksuse ja lähiala detailplaneeringu.**

Detailplaneeringuga kavandatakse üks kuni 2-korruseline üksikelamu, ehitusaluse pindalaga kuni 240 m2 ja maksimaalse kõrgusega 10 m ning lisaks kuni kolm 1-korruselist abihoonet.

Detailplaneeringu eesmärgiks on muuta maakasutust, äri- ja tootmise maa-alast saab elamu maa-ala, lisaks määratakse ehitusõigus ja hoonestustingimused, lahendatakse juurdepääsud, määratakse vajalikud servituudid, lahendatakse liikluskorraldus, tehnovõrkudega varustamine ning haljastus. Planeeringuala suurus koos lähialaga on ligikaudu 3008 m².

Tegu on üldplaneeringut muutva detailplaneeringuga. Raasiku Vallavolikogu poolt 26.05.2020 otsusega nr 24 kehtestatud üldplaneeringu järgi on kinnistu  maakasutus äri- ja tootmise maa-ala, käesoleva detailplaneeringuga muudetakse planeeringuala juhtotstarve elamumaaks.

Detailplaneeringulahendus ei näe ette planeeringuga kaasnevaid negatiivseid keskkonnamõjusid. Seega KSH läbiviimine detailplaneeringu koostamisel ei ole vajalik. Keskkonnatingimustega arvestamine on võimalik planeerimismenetluse käigus.

Detailplaneeringu algatamise dokumentidega on võimalik tutvuda Raasiku valla kodulehel:   <https://atp.amphora.ee/raasikuvv/index.aspx?itm=200156>

ja Ametlike Teadaannete väljaande veebilehel

<https://www.ametlikudteadaanded.ee/avalik/teadaanne?teate_number=2397851>

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel. +372 53501209
indrek.mikk@raasiku.ee